20.05.2014 Hannes Sigurbjörn Jónsson , formaður Körfuknattleikssambands Íslands , var kjörinn í stjórn FIBA-Europe , Evrópska körfuknattleikssambandsins á ársþingi sambandsins síðastliðna helgi . Til stjórnar FIBA Europe voru í framboði 35 einstaklingar um 23 sæti í stjórn sambandsins . Tyrkinn Turgay Demirel var kjörinn forseti FIBA-Europe og hlaut 40 atkvæði af 50 . ÍSÍ óskar Hannesi til hamingju með kjörið en það er afar mikilvægt fyrir íþróttahreyfinguna á Íslandi að eiga fulltrúa í stjórnum og ráðum alþjóðasambanda .